**Az athéni demokrácia kialakulása és fénykora (TÉTEL)**

A demokrácia népuralmat jelent. Athén az Attikai félszigeten helyezkedik el. A terület i.e VI. században szerveződött polisszá.

Polisz 🡪 Kis területű városra is kiterjedő állam. Saját közigazgatással, bíráskodással és igazságszolgáltatással rendelkezett.

A demokrácia alapját a démosz, vagyis a köznép megerősödése okozta. A démosz a gyarmatosítás miatt erősödött meg. Ez azt jelenti, hogy a görögök kiáramlottak a Földközi – tenger szabad partvidékeire.

Az ipar emiatt fejlődésen ment keresztül, továbbá a gazdaságot sikerült belterjessé tenni.

A gazdaságban arra tudtak koncentrálni, amihez a természet adta táj adott volt. Pl: szőlő, zöldségek, olajbogyó..

A kereskedelem szintén fejlődött, a démosz így megerősödött, a gazdasági erejük segítségével politikai jogokat vívtak ki maguknak. A gazdag földbirtokosok, vagyis az arisztokrácia uralmát fokozatosan felváltotta a demokrácia (népuralom). I.e 621-ben Drakón írásba foglalta a szokásjogot. Ekkor még a társadalom származás alapján tagolódott. Szólón már vagyoni alapon osztotta fel a társadalmat. (4 volt)

I.e 594-ben eltörölte az adós rabszolgaságot és elengedte az adósságokat.

A vagyoni beosztást más néven: timokratikus-nak nevezzük.

Időközben tovább zajlott a politikai küzdelem az arisztokrácia és a démosz között.

Ezt használta ki Peiszisztratosz, aki zsarnokságot, vagyis türanniszt épített ki.

 Magát a zsarnokot türannosznak hívjuk. Őt követte Kleiszthenész, aki felszámolta a zsarnokságot.

Ő már területi alapon osztotta fel a lakosságot I.e 500 körül. (egy tengerparti, egy városi és egy belső rész volt)

Ezeket további 10 egységre bontotta. Ezekből 1 – 1 -1 alkotott egy phülét. Itt már nem számított sem a vagyon sem a származás. Így jött létre a klasszikus ókori demokrácia. Ebben nem vehettek részt a rabszolgák, a nők illetve a metoikoszok. A metoikoszok olyan bevándorlók, akik nem rendelkeznek politikai jogokkal.

A 20 év feletti polgárjogokkal bíró férfiak alkották az athéni – népgyűlést, vagyis az ekklésziát.

Az arkhónok tanácsát areioszpagosznak nevezzük. (9fő)

A népgyűlés választotta vagy sorsolta a tisztviselőket. Athénban a legfontosabb politikai tisztviselők a választott katonai parancsnokok, vagyis a sztratégoszok voltak. A zsarnokság elkerülése érdekében bevezették az osztrakiszmost vagyis a cserépszavazást. Az athéni demokrácia a Kre. V. század közepén élte fénykorát.

Periklész 15 évig volt Athén tényleges vezetője. A gyakorlatban is megvalósult, hogy az athéni polgárok részt vegyenek a politikai életben. Periklész a bíróságon és az 500-ak tanácsán, vagyis a buléban bevezette a napidíjat. Periklész a többség uralmát nevezte demokráciának, de ez nem volt így.

Athén lakossága a korban kb 200.000 fő volt, melyből mindössze 40.000 főnek volt polgárjoga.